smcproject/ml-wiki-sentences huggingface dataset:
മലബാർ ചേംബർ ഓഫ് കൊമേഴ്സ്, കണ്ണൂർ തായത്തെരുവിനു സമീപത്താണ് സ്ഥിതിചെയ്യുന്നത്.
കുന്നിന് താഴെയുള്ള പ്രദേശമായത് കൊണ്ടാവാം ഇതിന് തായത്തെരു എന്ന് പേര്.
വന്നത് ദേശീയപാത 17 (NH 17) വഴി എളുപ്പത്തിൽ എത്താൻ സാധിക്കുമെന്നതാണ് ഈ പ്രദേശത്തിൻറെ മറ്റൊരു പ്രത്യകത .
തായന്നൂർ ഇംഗ്ലീഷ് വിലാസം https://ml.wikipedia.org/wiki/Thayannur
കേരളത്തിലെ കാസർഗോഡ് ജില്ലയിലുള്ള ഒരു ഗ്രാമമാണ് തായന്നൂർ.
എണ്ണപ്പാറക്കും കാലിച്ചാനടുക്കത്തിനും ഇടയിലായിട്ടാണ് ഈ സ്ഥലം.
കാലിച്ചാനടുക്കം ഒരു കവലയാണ്, കാഞ്ഞങ്ങാടും നീലേശ്വരവും പോകുന്ന രണ്ട് റൂട്ടുകളുടെ നടുക്കുള്ള സ്ഥലം.
കോടോം ബേളൂർ പഞ്ചായത്തിൽ വെള്ളരിക്കുണ്ട് താലൂക്കിലായി തായന്നൂർ വില്ലേജിലാണിതു വരുന്നത്.
വിദ്യാഭ്യാസം സർക്കാർ ഹയർ സെക്കണ്ടറി സ്കൂൾ, തായന്നൂർ.
എസ്. എൻ. ഡി. പി. ആർട്സ് ആൻഡ് സയൻസ് കോളേജ് കാലിച്ചാനടുക്കം ആരാധനാലയങ്ങൾ ശ്രീ മഹാവിഷ്ണു ക്ഷേത്രം, തായന്നൂർ ഹോളി സ്പിരിറ്റ് പള്ളി, എണ്ണപ്പാറ തായന്നൂർ ജുമാ മസ്ജിദ്, തായന്നൂർ ഗതാഗതം
നീലേശ്വരം വഴി കടന്നു പോകുന്ന മംഗലപുരത്തേക്കുള്ള നാഷ്ണൽ ഹൈവേയുമായി ബന്ധപ്പെട്ടു കിടക്കുന്നു തായന്നൂർ റോഡ്.
സമീപത്തുള്ള റയിൽവേ സ്റ്റേഷൻ മംഗലാപുരം - പാലക്കാട് ലൈനിൽ വരുന്ന നീലേശ്വരവൂം കാഞ്ഞങ്ങാടുമാണ്.
കോഴിക്കോടും മംഗലാപുരത്തും വിമാനത്താവള സൗകര്യവുമുണ്ട്.
അവലംബം Thayannur, Kasaragod എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തായിൽ ജോൺ ചെറിയാൻ ഇംഗ്ലീഷ് വിലാസം https://ml.wikipedia.org/wiki/Thayil_John_Cherian
ഇന്ത്യയിലെ കേരളത്തിൽ നിന്നുള്ള മലയാളി കാർഡിയോ തൊറാസിക് സർജനായിരുന്നു ടിജെസി എന്നറിയപ്പെടുന്ന തായിൽ ജോൺ ചെറിയാൻ.
സാമൂഹ്യ പ്രതിബദ്ധതയ്ക്കും അനുകമ്പാപൂർവമായ സമീപനത്തിനും പേരുകേട്ട വ്യക്തിത്വമായിരുന്നു.
1972 ൽ അദ്ദേഹത്തിന് പദ്മശ്രീ നൽകി , പിന്നീട് 1992 ൽ, വൈദ്യശാസ്ത്രരംഗത്തെ സേവനങ്ങൾക്ക് ഏറ്റവും ഉയർന്ന മൂന്നാമത്തെ സിവിലിയൻ അവാർഡായ പത്മഭൂഷൺ നൽകി ഇന്ത്യൻ സർക്കാർ അദ്ദേഹത്തെ ആദരിച്ചു.
1920 ഓഗസ്റ്റ് 2 ന് തായിൽ കുടുംബത്തിൽ, ജോൺ, എലിസബത്ത് എന്നിവരുടെ മകനായി, കൊട്ടാരക്കരയിൽ , തായിൽ ജോൺ ചെറിയാൻ ജനിച്ചു.
ചെന്നൈയിലെ മദ്രാസ് ക്രിസ്ത്യൻ കോളേജ് സ്കൂളിൽ നിന്ന് സ്കൂൾ വിദ്യാഭ്യാസം പൂർത്തിയാക്കിയ അദ്ദേഹം മദ്രാസ് ക്രിസ്ത്യൻ കോളേജിൽ കോളേജ് പഠനം നടത്തി.
മെഡിക്കൽ ജീവിതം തിരഞ്ഞെടുത്ത് 1959 ൽ മദ്രാസ് മെഡിക്കൽ കോളേജിൽ ചേർന്ന് എം‌ബി‌ബി‌എസ് നേടി.
1963 ൽ കാർഡിയോ-വാസ്കുലർ സർജറിയിൽ വൈദഗ്ധ്യം നേടുന്നതിന് അദ്ദേഹം ഓസ്‌ട്രേലിയയിലെ ന്യൂ സൗത്ത് വെയിൽസിൽ പോയി റെസിഡൻസി പൂർത്തിയാക്കി മെഡിക്കൽ പ്രാക്ടീഷണറായി രജിസ്റ്റർ ചെയ്തു.
ജനറൽ മെഡിസിനിൽ എംഡി നേടുന്നതിനായി കാനഡയിലെത്തി,  അമേരിക്കൻ കോളേജ് ഓഫ് സർജന്റെ ഫെലോ ആയി .
ഇന്ത്യൻ റെയിൽ‌വേയിൽ ഒരു മെഡിക്കൽ ഓഫീസറായി തായിൽ ജോൺ ചെറിയാൻ സേവനമാരംഭിച്ചു.
വിരമിക്കുന്ന സമയത്ത് സതേൺ റെയിൽ‌വേയുടെ ചീഫ് മെഡിക്കൽ ഓഫീസറായിരുന്നു.
തുടർന്ന്, ചെന്നൈയിലെ വിജയ ഹോസ്പിറ്റൽ, ] പിന്നീട് ദേവകി ആശുപത്രി എന്നിവിടങ്ങളിൽ സേവനം ചെയ്തു.
മരണസമയത്ത് കല്ലിയപ്പ ആശുപത്രിയിൽ പ്രാക്ടീസ് ചെയ്യുകയായിരുന്നു.
You wouldn't be able to afford my fees, Dr. Thayil used to jokingly tell the patients, if they pressed him to accept fees.
രോഗി മോശം പശ്ചാത്തലത്തിൽ നിന്നാണെന്ന് കണ്ടെത്തിയാൽ തായിൽ ഡോക്ടറുടെ ഫീസ് നിരസിക്കുമെന്നാണ് റിപ്പോർട്ട്.
രോഗികളുമായി വ്യക്തിപരമായ ബന്ധം പുലർത്തുന്ന പഴയ സ്കൂൾ മെഡിക്കൽ ഡോക്ടർമാരിൽ ഒരാളായി അദ്ദേഹത്തെ പലരും ഓർക്കുന്നു.
അവിവാഹിതനായിരുന്ന  തായിൽ ജോൺ ചെറിയാൻ 2006 മാർച്ച് 6 ന് 85 ആം വയസ്സിൽ ചെന്നൈയിൽ വച്ച് അന്തരിച്ചു.
തന്റെ അപ്പാർട്ട്മെന്റ് കെട്ടിടത്തിന്റെ ടെറസിൽ നിന്ന് വീണതിനെ തുടർന്നാണ് മരണം.
പരിക്കേറ്റു.
അടുത്ത ദിവസം ചെന്നൈ സെന്റ് ജോർജ്ജ് കത്തീഡ്രൽ സെമിത്തേരിയിൽ അദ്ദേഹത്തെ സംസ്കരിച്ചു.
അവാർഡുകളും അംഗീകാരങ്ങളും പത്മ ഭൂഷൺ - ഇന്ത്യാ ഗവൺമെന്റ് - 1992 പത്മശ്രീ - ഇന്ത്യാ ഗവൺമെന്റ് - 1972 ഫെലോ ഓഫ് ദി അമേരിക്കൻ കോളേജ് ഓഫ് സർജൻസ്
സത്യസായി ബാബ മരതകം പതിച്ച മോതിരം നൽകിയിരുന്നതും ബഹുമതിയായി ഇദ്ദേഹം കരുതിയിരുന്നു അവലംബം
പുറംകണ്ണികൾ പത്മശ്രീ അവാർഡ് ഡയറക്ടറി (2007 വരെ) ↑
തായിനേരി തായിനേരി Skyline of , India തായിനേരി 12°06′N 75°12′E ﻿ / ﻿ 12.1°N 75.2°E ﻿ / 12.1; 75.2 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കണ്ണൂർ ഭരണസ്ഥാപനം(ങ്ങൾ) നഗരസഭ നഗരസഭ പയ്യന്നൂർ ' ' വിസ്തീർണ്ണം {{{വിസ്തീർണ്ണം}}} ചതുരശ്ര കിലോമീറ്റർ ജനസംഖ്യ {{{ജനസംഖ്യ}}} ജനസാന്ദ്രത {{{ജനസാന്ദ്രത}}}/ ച.
കണ്ണൂർ ജില്ലയിലെ പയ്യന്നൂരിലെ ഒരു സ്ഥലമാണ്‌ തായിനേരി .
ആഘോഷങ്ങൾ തായിനേരി ശ്രീ കുറിഞ്ഞി ക്ഷേത്രം കളിയാട്ട മഹോത്സവം തലയന്നേരി ശ്രീ പൂമാല ഭഗവതി ക്ഷേത്രം പൂരം ഉത്സവം തലയന്നേരി പൂമാല ഭഗവതിക്കാവ് പാട്ടുത്സവം തുളുവന്നൂർ ശ്രീ മഹാവിഷ്ണു ക്ഷേത്രം കൊടിയേറ്റ ഉത്സവം തുളുവന്നൂർ ശ്രീ മഹാവിഷ്ണു ക്ഷേത്രം മണ്ഡല വിളക്ക് ഉത്സവം പ്രധാന ക്ഷേത്രങ്ങൾ തുളുവന്നൂർ ശ്രീ മഹാവിഷ്ണു ക്ഷേത്രം തായിനേരി ശ്രീ കുറിഞ്ഞി ക്ഷേത്രം തലയന്നേരി ശ്രീ പൂമാല ഭഗവതി ക്ഷേത്രം തായിനേരി ശ്രീ മുച്ചിലോട്ടു ഭഗവതി ക്ഷേത്രം തായിനേരി ശ്രീ വെള്ളാരങ്ങര ഭഗവതി ക്ഷേത്രം അന്നൂർ ശ്രീ മഹാവിഷ്ണു ക്ഷേത്രം , ( അന്നൂർ ) മറ്റുള്ളവ തായിനേരി യുവജന വായനശാല തായിനേരി സിഎസ് കളരി സംഘം കളരിപ്പയറ്റ് തായിനേരി എസ്എബിടിഎം ഹൈസ്കൂൾ ഇതും കാണുക പയ്യന്നൂർ തായിനേരി അന്നൂർ തുളുവന്നൂർ തലയന്നേരി വെള്ളൂർ കാര-തലിച്ചാലം പാലം തലിച്ചാലം അണക്കെട്ട് പാൽത്തിരപ്പും പുഴ
തായുമാനവർ ഇംഗ്ലീഷ് വിലാസം https://ml.wikipedia.org/wiki/Tayumanavar തായൂമാനവർ
തായുമാനവർ ഒരു തമിഴ് ശൈവകവിയായിരുന്നു (1705 - 1742).
തമിഴ്നാട്ടിലെ തിരുമറൈക്കാട് (വേദാരണ്യം) എന്ന സ്ഥലത്ത് വേളാളർ കുലത്തിൽ ജനിച്ചു .
പിതാവ് കേടിലിയപ്പപ്പിള്ളൈ .
മാതാവ് ഗജവല്ലിയമ്മ.
തിരുച്ചിറപ്പള്ളിയിലെ തായുമാനവർക്ഷേത്രത്തിൽ പ്രാർഥിച്ചു ലഭിച്ച മകനായതുകൊണ്ട് മാതാപിതാക്കൾ തായുമാനവർ എന്ന പേരു നൽകി.
സംസ്കൃതത്തിലും തമിഴിലും തികഞ്ഞ പാണ്ഡിത്യം നേടി.
വിജയനഗര ഭരണാധിപനായിരുന്ന വിജയനഗര ചൊക്കരംഗന്റെ മന്ത്രിയായിരുന്നു പിതാവ്.
പിതാവിന്റെ മരണാനന്തരം രാജാവിന്റെ അഭ്യർഥന മാനിച്ച് മന്ത്രിസ്ഥാനം ഏറ്റെടുത്തു.
ഭരണാധികാരി ആയിരുന്ന നായിക്കിന്റെ മരണശേഷം അദ്ദേഹത്തിന്റെ വിധവ തായുമാനവരെ വിവാഹം കഴിക്കാൻ ആഗ്രഹിച്ചെങ്കിലും ഇദ്ദേഹം അതിനു വഴങ്ങിയില്ല.
മടുവാൻകുഴലി എന്ന സ്ത്രീയെ വിവാഹം കഴിച്ചു.
അതിൽ കനകഭസാപതി എന്ന പുത്രൻ ജനിച്ചു.
ഭാര്യയുടെ മരണാനന്തരം തിരുച്ചിറപ്പള്ളിയിലുണ്ടായിരുന്ന മൌന സന്ന്യാസിയായ ഗുരുമൂർത്തിയിൽ നിന്ന് സന്ന്യാസം സ്വീകരിച്ചു.
തുടർന്ന് സ്ഥലങ്ങൾ സന്ദർശിക്കുന്നതിലും ധ്യാനവും പൂജയും നടത്തുന്നതിലും പാട്ടുകൾ രചിക്കുന്നതിലും ശിഷ്യർക്ക് ഉപദേശം നൽകുന്നതിലും മുഴുകി.
തികഞ്ഞ ശിവഭക്തനായിരുന്നു തായുമാനവർ.
എന്നാൽ ഇദ്ദേഹത്തിന്റെ ഭക്തി ക്ഷേത്രങ്ങളേയും വിഗ്രഹങ്ങളേയും അധികരിച്ചായിരുന്നില്ല.
സർവശക്തനായ ദൈവത്തിലായിരുന്നു ശ്രദ്ധവച്ചിരുന്നത്.
എല്ലാ മതങ്ങളേയും ഒന്നുപോലെ കാണാനുള്ള കഴിവ് ഇദ്ദേഹത്തിന്റെ പ്രത്യേകതയായിരുന്നു.
ശൈവമതമാണ് മതമെന്നു പറയുന്നുണ്ടെങ്കിലും മറ്റു മതങ്ങളിലും ദൈവം കളിയാടുന്നുണ്ടെന്ന് ഇദ്ദേഹം വിശ്വസിച്ചു.
പ്രസിദ്ധനായ കവി
സിദ്ധർ വിഭാഗത്തിലെ ഏറ്റവും പ്രസിദ്ധനായ കവിയാണ് തായുമാനവർ.
അത്ഭുതകരവും അനിതരസാധാരണവുമായ ദർശനം ലഭിച്ച ആളായിരുന്നു ഇദ്ദേഹം.
ശൈവസന്ന്യാസിയായ തായുമാനവർ വേദാന്തസിദ്ധാന്തങ്ങളെ സമരസപ്പെടുത്തിക്കൊണ്ട് കാവ്യരചന നടത്തി.
ധ്യാനനിരതനായ യോഗിയുടെ ആത്മാവിഷ്കാരമാണ് കാവ്യങ്ങൾ.
മതപരമായ കാവ്യശാഖയിലെ ഒരു വല്ലഭനായിരുന്നു ഇദ്ദേഹം.
തത്ത്വചിന്തയുടെ സങ്കീർണതകൾ വളരെ ലഘുവായും വിശ്വസനീയമായുമാണ് കവിതകളിൽ ആവിഷ്കരിച്ചിരിക്കുന്നത്.
നാടൻപാട്ടുകളുടെ രീതിയിലാണ് കാവ്യരചന.
കവിതകളിൽ സംസ്കൃതത്തിന്റെ അംശം വളരെയേറെ കാണാം.
എന്നാൽ നല്ല കവിതകളിൽ തമിഴ് ഭാഷയുടെ ശുദ്ധിയും ചാതുര്യവും ഉണ്ട്.
സംസ്കൃതത്തിലും ഏതാനും കാവ്യങ്ങൾ രചിച്ചിട്ടുണ്ട്.
ഹിന്ദുക്കൾക്കും മുസ്ലീങ്ങൾക്കും ക്രിസ്ത്യാനികൾക്കും ആലപിക്കാവുന്നതാണ് പരാ പരക്കണ്ണികൾ എന്ന ഗാനം.
തായുമാനവരുടെ കാവ്യരീതിക്ക് ഒരുദാഹരണം:
എന്റെ ഹ്യദയമാണു ക്ഷേത്രം; എന്റെ ചിന്തകൾ സുഗന്ധദ്രവ്യം, എന്റെ സ്നേഹം ദിവ്യജലം; എന്റെ പ്രസാദം സ്വീകരിക്കാനായി വന്നാലും സർവശക്താ.
1742-ൽ തായുമാനവർ രാമേശ്വരത്ത് അന്തരിച്ചു.
പുറത്തേക്കുള്ള കണ്ണികൾ http://davidgodman.org/rteach/Thayumanavar.pdf http://searchko.in/literature/ta-cached.jsp?idx=0 id=814%5Bപ്രവർത്തിക്കാത്ത+കണ്ണി%5D http://www.arunachala-ramana.org/forum/index.php?topic=5211.0 Archived 2010-07-06 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തായുമാനവർ (1705 - 42) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നമിത പ്രമോദ്
നമിത പ്രമോദ് , ഒരു മലയാളചലച്ചിത്രനടിയാണു.
സത്യൻ അന്തിക്കാട് സംവിധാനം ചെയ്ത പുതിയ തീരങ്ങൾ എന്ന ചിത്രത്തിലൂടെയാണു ഇവർ സിനിമയിൽ അരങ്ങേറ്റം കുറിച്ചത്.
നമിത അഭിനയലോകത്തേക്ക് വരുന്നത് ഏഴാം ക്ലാസ്സിൽ പഠിക്കുമ്പോൾ വേളാങ്കണ്ണി മാതാവ് എന്ന സീരിയലിൽ മാതാവിന്റെ വേഷം ചെയ്താണു.
തുടർന്ന് അമ്മേ ദേവി, എന്റെ മാനസ പുത്രി എന്നീ സീരിയലുകളിലും ശ്രദ്ധേയമായ വേഷങ്ങൾ ചെയ്തു.
രാജേഷ് പിള്ള സംവിധാനം ചെയ്ത ട്രാഫിക് എന്ന ചിത്രത്തിൽ റിയ എന്ന കഥാപാത്രമാണൂ സിനിമയിൽ ആദ്യമായി ചെയ്തത്.
ആദ്യമായി നായികാ വേഷം ലഭിച്ചത് സത്യൻ അന്തിക്കാട് സംവിധാനം ചെയ്ത പുതിയ തീരങ്ങൾ എന്ന ചിത്രത്തിൽ നിവിൻ പോളിയുടെ കൂടെയാണു.
തുടർന്ന് ദിലീപ്ന്റെ നായികയായി സൗണ്ട് തോമയിലും , കുഞ്ചാക്കോയുടെ നായികയായി പുള്ളിപ്പുലികളും ആട്ടിൻകുട്ടിയും എന്ന ചിത്രത്തിലും അഭിനയിച്ചു.
നമിതയുടെ അഞ്ചാമത്തെ ചിത്രം കുഞ്ചാക്കോ ബോബനുമൊന്നിച്ചുള്ള ലോ പോയിന്റ് ആണു.
നമിതയുടെ പുതിയതായി റിലീസ് ചെയ്ത ചിത്രം ലാൽജോസിന്റെ വിക്രമാദിത്യൻ ആണ് ചലച്ചിത്രങ്ങൾ വർഷം ചിത്രം സംവിധായകൻ ഭാഷ കഥാപാത്രം Notes 2011 ട്രാഫിക് രാജേഷ് പിള്ളൈ മലയാളം റിയ 2012 പുതിയ തീരങ്ങൾ സത്യൻ അന്തിക്കാട് മലയാളം താമര 2013 സൗണ്ട് തോമ വൈശാഖ് മലയാളം ശ്രീലക്ഷ്മി 2013 പുള്ളിപ്പുലികളും ആട്ടിൻകുട്ടിയും ലാൽ ജോസ് മലയാളം കൈനകരി ജയശ്രീ 2013 ലോ പോയിന്റ് ലിജിൻ ജോസ് മലയാളം മായ 2014 വിക്രമാദിത്യൻ ലാൽജോസ് മലയാളം ദീപിക പൈ 2014 വില്ലാളിവീരൻ
സുധീഷ് ശങ്കർ മലയാളം നർമദ്ദ 2014 ഓർമ്മയുണ്ടോ ഈ മുഖം അൻവർ സാദിക്ക് മലയാളം നിത്യ 2015 ചന്ദ്രേട്ടൻ എവിടെയാ സിദ്ധാർഥ് ഭരതൻ മലയാളം ഗീതാഞ്ജലി/ വസന്തമല്ലിക 2015 അമർ അക്ബർ അന്തോണി നാദിർഷ മലയാളം ജെന്നി 2015 അടി കപ്പ്യാരെ കൂട്ടമണി ജോൺ വർഗ്ഗീസ് മലയാളം ലക്ഷ്മി
2017 റോൾ മോഡൽസ് റാഫി മലയാളം ശ്രേയ 2018 കമ്മാര സംഭവം മലയാളം ഭാനുമതി 2019 മാർഗംകളി (ചലച്ചിത്രം) ശ്രീജിത്ത് വിജയൻ മലയാളം ഊർമിള 2020 അൽ മല്ലൂ ബോബൻ സാമുവൽ മലയാളം നയന
സീരിയലുകൾ സീരിയൽ ഭാഷ കഥാപാത്രം ചാനൽ എന്റെ മാനസപുത്രി മലയാളം അഞ്ജലി ഏഷ്യാനെറ്റ് വേളാങ്കണ്ണി മാതാവ് മലയാളം മാതാവ് സൂര്യ ടീവി അമ്മേ ദേവി മലയാളം ദേവി സൂര്യ ടീവി അവലംബം പുറത്തേക്കുള്ള കണ്ണികൾ Namitha Pramod എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Namitha Pramod .
നമിത വങ്കാവാല ഇംഗ്ലീഷ് വിലാസം https://ml.wikipedia.org/wiki/Namitha_Kapoor
ഒരു തെന്നിന്ത്യൻ ചലച്ചിത്രനടിയാണ് നമിത വങ്കാവാല ( Tamil :நமிதா கபூர்).
നമിത ജനിച്ചത് 1984 മേയ് 10 ന് ഗുജറാത്തിലെ സൂറത്തിലാണ് .
പിതാവ് ഒരു വസ്ത്രവ്യാപാരിയാണ്.
ഇപ്പോൾ നമിത ചെന്നൈയിൽ സ്ഥിരതാമസമാണ്.
തെന്നിന്ത്യയിലും പ്രത്യേകിച്ച് തമിഴ് നാട്ടിൽ നമിതക്ക് ധാരാളം ആരാധക ക്ലബ്ബുകൾ ഉണ്ട്.
പ്രശസ്ത സെർച്ച് എൻ‌ജിനായ ഗൂഗിളിൽ 2008 ൽ ഏറ്റവും കൂടുതൽ അന്വേഷിക്കപ്പെട്ട തമിഴ് നടി നമിതയാണ്.
2000 ൽ നമിത മിസ്സ്.
സൂറത്ത് ആയി തിരഞ്ഞെടുക്കപ്പെട്ടൂ.
അതിനു ശേഷം 2001 ൽ മിസ്സ്.
ഇന്ത്യ മത്സരത്തിലും പങ്കെടുത്തു.
ആദ്യ ചിത്രം തെലുങ്കിലെ സൊന്തം എന്ന ചിത്രമാണ്.
പിന്നീട് തമിഴ് ചിത്രമായ എന്ന്കൾ അണ്ണ എന്ന ചിത്രത്തിലൂടെ ശ്രദ്ധേയയായി.
അതിനു ശേഷം കന്നട , ഹിന്ദി , മലയാളം എന്നീ ഭാഷകളിൽ അഭിനയിച്ചു.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Namitha Kapoor
നമിനാഥൻ
ഇരുപത്തൊന്നാമത്തെ ജൈനതീർത്ഥങ്കരനാണ് നമിനാഥൻ (ഹിന്ദി: नमिनाथ जी ).
ഇക്ഷ്വാകുവംശത്തിലെ മഹാരാജാവ് വിജയന്റെയും മഹാറാണി വിപ്രയുടെയും പുത്രനാനായാണ് നമിനാഥൻ ജനിച്ചത്.
ശ്രാവണമാസത്തിലെ കൃഷ്ണപക്ഷത്തിൽ 8-ആം ദിനമായിരുന്നു ജനനം.
മിഥിലയാണ് ഇദ്ദേഹത്തിന്റെ ജനനസ്ഥലം.
നമിറ സലിം
ഒരു പാകിസ്ഥാൻ ധ്രുവ സാഹസികയും ബഹിരാകാശയാത്രികയും ആണ് നമീറ സലിം .
ഉത്തരധ്രുവത്തിലും ദക്ഷിണധ്രുവത്തിലും എത്തിയ ആദ്യത്തെ പാകിസ്ഥാനിയായ ഇവർ.
വിർജിൻ ഗാലക്‌ടിക്കിന്റെ ഭാവിയിലെ വാണിജ്യ ബഹിരാകാശ ലൈനറിനായി ടിക്കറ്റ് വാങ്ങിയ ആദ്യത്തെ 100 ബഹിരാകാശ സഞ്ചാരികളിൽ ഒരാളാണ്.
ഇരു രാജ്യങ്ങളും തമ്മിൽ നയതന്ത്ര ബന്ധം സ്ഥാപിക്കാനുള്ള  ഇവരുടെ ശ്രമത്തെ തുടർന്ന് 2011 ൽ
പാകിസ്ഥാൻ സർക്കാരിന്റെ ശുപാർശപ്രകാരം നമീറ സലിം മൊണാക്കോയിലെ പാകിസ്ഥാന്റെ ഓണററി കോൺസലായി നിയമിക്കപ്പെട്ടു.
2011 മാർച്ച് 23 ന് കായികരംഗത്തെ നമിറ നേടിയ നേട്ടങ്ങൾ , ധ്രുവങ്ങളിലേക്കുള്ള യാത്രകളും എവറസ്റ്റ് സ്കൈ ഡൈവിംഗ് ഇവന്റും ഉൾപ്പെടെ  പരിഗണിച്ച പാകിസ്ഥാൻ പ്രസിഡന്റ് ആസിഫ് അലി സർദാരി നമിറ സലീമിന് തംഘ-ഇ-ഇംതിയാസ് (മെഡൽ ഓഫ് എക്സലൻസ്) സമ്മാനിച്ചു.
അന്താരാഷ്ട്ര സമാധാനവും ഐക്യവും പ്രോത്സാഹിപ്പിക്കുന്നതിനുള്ള ഇവരുടെ ശ്രമങ്ങൾക്ക് 2013 സെപ്റ്റംബറിൽ ലണ്ടനിൽ വെച്ച് പാകിസ്ഥാൻ പവർ 100 പവർ 100 ട്രയൽബ്ലേസർ അവാർഡ് നൽകി, അവരുടെ "വിമൻ പവർ 100" പട്ടികയിൽ ഉൾപ്പെടുത്തി.
അവലംബം ↑ https://magazine.columbia.edu/article/airfare-common-man ↑ www.
Hofstra.edu/alumni/atom/aotm_mar08.html ↑ ↑ https://www.newindianexpress.com/world/2019/sep/09/pakistans-first-astronaut-namira-salim-congratulates-isro-on-chandrayaan-2-2031143.html ↑ https://timesofindia.indiatimes.com/world/pakistan/pak-astronaut-congratulates-isro-on-chandrayaan-2/articleshow/71045012.cms ↑ Zara Khan, "Namira Salim to Become the First Pakistani to Visit Space" , pk.mashable.com,.
↑ Ashfaq Ahmed "Pakistani woman adventurer wins top civil award" , gulfnews.com, April 2, 2011.
നമീബിയ ഇംഗ്ലീഷ് വിലാസം https://ml.wikipedia.org/wiki/Namibia
തെക്കേ ആഫ്രിക്കയിൽ അറ്റ്ലാന്റിക് സമുദ്രതീരത്തുള്ള ഒരു രാജ്യമാണ് നമീബിയ (ഔദ്യോഗിക നാ‍മം: റിപ്പബ്ലിക്ക് ഓഫ് നമീബിയ ).
അംഗോള , സാംബിയ (വടക്ക്), ബോട്സ്വാന (കിഴക്ക്), സൌത്ത് ആഫ്രിക്ക (തെക്ക്) എന്നീ രാജ്യങ്ങളാണ് നമീബിയയുടെ അതിരുകൾ.
സൌത്ത് ആഫ്രിക്കയിൽ നിന്ന് 1990 -ൽ നമീ‍ബിയയ്ക്ക് സ്വാതന്ത്ര്യം ലഭിച്ചു.
തലസ്ഥാനനഗരം വിൻഡൂക്ക് ആണ്.
ഐക്യരാഷ്ട്രസഭ , സതേൺ ആഫ്രിക്കൻ ഡെവലപ്മെന്റ് കമ്യൂണിറ്റി , (എസ്.എ.ഡി.സി), ആഫ്രിക്കൻ യൂണിയൻ (എ.യു), കോമൺ‌വെൽത്ത് ഓഫ് നേഷൻസ് എന്നീ സംഘടനകളിൽ അംഗമാണ് നമീബിയ.
ഭൂപ്രകൃതിയനുസരിച്ച് നമീബിയയെ രണ്ട് നൈസർഗിക മേഖലകളായി വിഭജിക്കാം.
നമീബ് മരുഭൂമി ഉൾപ്പെടുന്ന തീരദേശ വലയവും മധ്യപീഠഭൂമിയും.
മധ്യ ഉന്നതതടവും കലഹാരി വലയവും ഉൾപ്പെടുന്നതാണ് മധ്യപീഠഭൂമിപ്രദേശം.
നൈസർഗികമായി നദികളാൽ അതിരുകൾ നിർണയിക്കുന്ന ഒരു ഭൂപ്രദേശം എന്ന പ്രത്യേകത നമീബിയയ്ക്കുണ്ട്.
കുനെനെ, ഒകവാൻഗോ എന്നീ വമ്പൻ നദികൾ നമീബിയയുടെ ഉത്തര അതിർത്തിയിലൂടെ ഒഴുകുമ്പോൾ കവാൻഡോ നദി കപ്രിവി മുനമ്പിനെ മുറിച്ചുകടന്നൊഴുകുന്നു.
സാംബസി നദി രാജ്യത്തിന്റെ വടക്കു കിഴക്കൻ അതിർത്തിയിലൂടെ പ്രവഹിക്കുമ്പോൾ ഓറഞ്ചു നദി നമീബിയയുടെ ദക്ഷിണാതിർത്തിയിലൂടെ ഒഴുകുന്നു.
തീരദേശത്തോടടുത്ത പ്രദേശങ്ങളിൽ ഉയർന്നുനിൽക്കുന്ന വമ്പൻമണൽക്കൂനകൾ (ഡ്യൂൺ) നമീബിയയുടെ തീരദേശഭൂപ്രകൃതിയെ വ്യത്യസ്തമാക്കുന്നു.
തീരദേശത്തുനിന്നകന്നു സ്ഥിതിചെയ്യുന്ന ഉൾപ്രദേശങ്ങൾക്ക് സമുദ്രനിരപ്പിൽനിന്ന് സു.
1,200 മീ.
വരെ ഉയരമുണ്ട്.
ഇവിടങ്ങളിലെ പുൽമേടുകൾ കാലിമേയ്ക്കലിന് അത്യന്തം അനുയോജ്യമാണ്.
ചോളമാണ് ഈ മേഖലയിലെ പ്രധാന വിള.
മൃഗങ്ങൾ നമീബിയൻ സീബ്ര
നമീബിയയുടെ ഉൾപ്രദേശങ്ങളിൽ, പ്രത്യേകിച്ചും വിസ്തൃതമായ സമതലപ്രദേശങ്ങളിൽ വലിപ്പമേറിയ മാനുകൾ സർവസാധാരണമാണ്.
രാജ്യത്തിന്റെ വടക്കു പടിഞ്ഞാറൻ അതിർത്തിപ്രദേശങ്ങളിൽ മരുഭൂമിയിലെ ആവാസവ്യവസ്ഥയോട് ഇണങ്ങിച്ചേർന്നു ജീവിക്കുന്ന ആഫ്രിക്കൻ ആനക്കൂട്ടങ്ങളെയും കാണാൻ കഴിയും.
ഉത്തര-മധ്യ നമീബിയയിലെ പ്രധാന വന്യജീവി സംരക്ഷണ കേന്ദ്രമായ ഏറ്റോഷ ഗെയിം പാർക്ക് വന്യജീവികളുടെ ഒരു പ്രധാന ആവാസകേന്ദ്രമാണ്.
ആഫ്രിക്കൻ ആന , ജിറാഫ് , സിംഹം , മാൻ , വരയൻകുതിര തുടങ്ങിയ ഒട്ടുമിക്ക വന്യമൃഗങ്ങളെയും ഇവിടെ കാണാൻ കഴിയും.
രണ്ടുവിധത്തിലുള്ള ഹരിതപ്രകൃതിയാണ് മുഖ്യമായും നമീബിയയിൽ പ്രകടമാകുന്നത്.
രാജ്യത്തിന്റെ പടിഞ്ഞാറൻ കലഹാരി മേഖലകളിൽ മരുപ്രദേശ, അർധ മരുപ്രദേശ സസ്യകുടുംബത്തിൽ ഉൾപ്പെട്ട, വരൾച്ചയെ അതിജീവിക്കാൻ ശേഷിയുള്ള കുറ്റിച്ചെടികളും പുൽവർഗങ്ങളുമാണ് കാണപ്പെടുന്നത്.
എന്നാൽ രാജ്യത്തിന്റെ വടക്കു കിഴക്കൻ മേഖലകളിൽ പ്രധാനമായും സാവന്ന മാതൃകയിൽ ഉൾപ്പെട്ട സസ്യ പ്രകൃതിയാണ് പൊതുവേ ദൃശ്യമാകുന്നത്.
കാലാവസ്ഥ നമീബിയൻ മണൽക്കാട്
സഹാറയ്ക്ക് തെക്ക് സ്ഥിതിചെയ്യുന്ന മരുപ്രദേശമായതിനാൽ ചൂടേറിയ വരണ്ട കാലാവസ്ഥയാണ് പൊതുവേ നമീബിയയിൽ അനുഭവപ്പെടുന്നത്.
പകൽസമയതാപനിലയുടെ ശരാശരി 24 0 C -നും ( ജനുവരി ), 20 0 C -നും ( ജൂൺ ) മധ്യേയാണ്.
ഡിസംബറിനും ജൂണിനും മധ്യേയാണ് ഏറ്റവും കൂടുതൽ മഴ ലഭിക്കുന്നത്.
രാജ്യത്തിന്റെ വടക്കൻ മേഖലകളിൽ വർഷത്തിൽ 50 സെന്റീമീറ്ററും മധ്യമേഖലകളിൽ 20 സെ.
മുതൽ 50 സെ.
വരെയും ശരാശരി മഴലഭിക്കുമ്പോൾ നമീബിയയുടെ ദക്ഷിണഭാഗങ്ങളിൽ വർഷത്തിൽ 2.5 സെ.
മുതൽ 15 സെ.
വരെ മാത്രമേ മഴ ലഭിക്കാറുള്ളു.
ബോട്സ്വാനയിൽ നിന്നു കുടിയേറിയ നമ ഭാഷ സംസാരിച്ചിരുന്ന ഖോയ്സാൻ നായാടികളായിരുന്നു നമീബിയയിൽ ആദ്യം അധിവാസമുറപ്പിച്ച ജനവിഭാഗം എന്നു കരുതുന്നു.
അറ്റ്ലാന്റിക്കിനും, കലഹാരിക്കും മധ്യേയുള്ള മധ്യ നമീബിയൻ മേഖലകളിലാണ് ഇവർ മുഖ്യമായും കേന്ദ്രീകരിച്ചത്.
17-ഉം, 18-ഉം നൂറ്റാണ്ടുകളിൽ ഇവർ ഓർലം ജനവിഭാഗങ്ങളുമായി ഇടകലർന്നു.
ഗോത്രവർഗങ്ങൾ ഹെരേരോ വർഗത്തിലെ വനിതകൾ
ആധുനിക നമീബിയൻ ജനസമൂഹത്തിൽ കറുത്തവർക്കാണ് ഭൂരിപക്ഷം (90 ശ.മാ.).
ജനസംഖ്യയുടെ 50 ശതമാനത്തോളം വരുന്ന ഒവാംബോ വിഭാഗമാണ് കറുത്തവരിൽ കൂടുതൽ.
ഡമാര, ഹെരേരോ; കവാൻഗോ എന്നിവ മറ്റു പ്രബല വിഭാഗങ്ങളാണ്.
ജനസംഖ്യയുടെ 72 ശതമാനം ഗ്രാമങ്ങളിലും 28 ശതമാനം നഗരങ്ങളിലും നിവസിക്കുന്നു.
നിരവധി ഗോത്രവിഭാഗങ്ങൾ ഉൾക്കൊള്ളുന്നതാണ് നമീബിയയിലെ കറുത്തവർ.
രാജ്യത്തിന്റെ വടക്ക് അംഗോളയോട് ചേർന്നുകിടക്കുന്ന പ്രദേശങ്ങളിലാണ് ഒവാംബോ വിഭാഗക്കാർ കുടുതലും തിങ്ങിപ്പാർക്കുന്നത്.
ഈ പ്രദേശം പൊതുവേ ഒവാംബോലൻഡ് അഥവാ ഒവാംബോ എന്ന പേരിൽ അറിയപ്പെടുന്നു.
രാജ്യത്തിന്റെ വടക്ക് ഒകവാൻഗോ നദീതടത്തിലാണ് കവാൻഗോ, കാപ്രിവിയൻസ് വിഭാഗങ്ങൾ അധികവും നിവസിക്കുന്നത്.
ധമാര, ഹെരേരോ ഗോത്രവിഭാഗങ്ങൾ മധ്യനമീബിയൻ പ്രദേശങ്ങളിലും സൻ (ബുഷ്മെൻ) ഗോത്രവും ടിസ്വാനയുമാണ് രാജ്യത്തിന്റെ കിഴക്കൻ അതിർത്തിപ്രദേശങ്ങളിൽ നിവസിക്കുന്ന പ്രബല ഗോത്രവിഭാഗങ്ങൾ.
വെള്ളക്കാർ
കൊളോണിയലിസത്തിന്റെ കാലഘട്ടത്തിൽ കച്ചവടത്തിനും മതപ്രചാരണത്തിനും മറ്റുമായി നമീബിയയിലെത്തിയ ഡച്ച് , ഇംഗ്ലീഷ് , ജർമൻ വംശജരുടെ പിൻഗാമികളാണ് ആധുനിക നമീബിയയിലെ വെള്ളക്കാർ.
ഇവർ നമീബിയൻ ജനസംഖ്യയുടെ ആറ് ശതമാനത്തോളം വരും.
വർണവർ (coloured) എന്ന പേരിൽ അറിയപ്പെടുന്ന ചെറിയൊരു വിഭാഗം വംശജരും നമീബിയയിലുണ്ട്.
വെള്ളക്കാരിൽ ഭൂരിഭാഗവും വർണവരിൽ നല്ലൊരു ഭാഗവും നഗരങ്ങളിലോ പട്ടണങ്ങളിലോ ആണ് നിവസിക്കുന്നത്.
നമീബിയയിലെ വെള്ളക്കാർ പൊതുവേ ആഫ്രിക്കൻസ് , ജർമൻ , ഇംഗ്ലീഷ് എന്നീ ഭാഷകളാണ് പ്രധാനമായും ആശയവിനിമയത്തിന് ഉപയോഗിക്കുന്നത്.
ഉപജീവന മാർഗ്ഗം
മത്സ്യബന്ധനം, കൃഷി , കന്നുകാലി വളർത്തൽ എന്നിവയാണ് ഉത്തര നമീബിയയിലെ ജനങ്ങളുടെ മുഖ്യ ഉപജീവന മാർഗങ്ങൾ.
ഒവാംബോ, കൻവാൻഗോ വിഭാഗങ്ങളിൽപ്പെട്ട പുരുഷന്മാരിൽ നല്ലൊരു ഭാഗം ചെമ്പുഖനികളിലും വജ്രഖനികളിലും തൊഴിൽ ചെയ്യുന്നു.
ഒവാംബോലൻഡിന്റെ തെക്കൻ പ്രദേശങ്ങളിലെ ഗ്രാമീണരിലധികവും കൃഷിയെയും കന്നുകാലി വളർത്തലിനെയും ആശ്രയിച്ചാണ് ഉപജീവനം സാധ്യമാക്കുന്നത്.
എന്നാൽ വെള്ളക്കാർ പൊതുവേ സർക്കാർ ഉദ്യോഗം ഉൾപ്പെടെയുള്ള സർവീസ് മേഖലയിലാണ് തൊഴിൽ ചെയ്യുന്നത്.
ജീവിതനിലവാരത്തിലും വിദ്യാഭ്യാസത്തിലും വെളുത്തവർ കറുത്തവരെക്കാൾ മുന്നിലാണെന്ന പ്രത്യേകതയും നമീബിയയിലുണ്ട്, കറുത്തവരുടെ ജീവിതനിലവാരം ഓരോ വിഭാഗത്തിനും വ്യത്യസ്തമാണ്.
വലിയൊരു വിഭാഗം കറുത്തവരും ദാരിദ്ര്യ രേഖയ്ക്കു താഴെയുമാണ്.
സ്വാതന്ത്ര്യാനന്തരം കറുത്തവരുടെ വികസനത്തിനും സാമ്പത്തിക നിലവാരവും ഉയർത്തുന്നതിനും ഗവൺമെന്റ് നിരവധി പദ്ധതികൾ ആവിഷ്കരിച്ചു നടപ്പിലാക്കിവരുന്നു.
ഔദ്യോഗിക ഭാഷ
നമീബിയയുടെ ഔദ്യോഗിക ഭാഷ ഇംഗ്ലീഷാണെങ്കിലും കറുത്തവർ അധികവും തങ്ങളുടെ തനതായ ആഫ്രിക്കൻ ഭാഷകളാണ് പ്രധാനമായും ആശയവിനിമയത്തിന് ഉപയോഗിക്കുന്നത്.
പതിനഞ്ചോളം ആഫ്രിക്കൻ ഗോത്രഭാഷകൾ ഇപ്പോൾ നമീബിയയിൽ പ്രചാരത്തിലുണ്ടെന്നാണ് പഠനങ്ങൾ സൂചിപ്പിക്കുന്നത്.
ഔദ്യോഗികമായി അംഗീകരിച്ചിട്ടില്ലെങ്കിലും ജനസംഖ്യയുടെ 90 ശതമാനവും ക്രിസ്തുമതവിശ്വാസികളാണ് .
ക്രിസ്തുമതവിശ്വാസികൾക്കിടയിൽ ലൂഥറെൻസ് വിഭാഗത്തിനാണു മുൻതൂക്കം.
റോമൻ കതോലിക്കർ , ആംഗ്ലിക്കൻസ് , ഡച്ച് റിഫോർമിസ്റ്റ് ചർച്ച് തുടങ്ങിയ സഭകളും നമീബിയയിൽ പ്രചാരത്തിലുണ്ട്.
വിദ്യാഭ്യാസ പദ്ധതികൾ കലഹാരി മരുഭൂമി
ദക്ഷിണാഫ്രിക്കൻ ആധിപത്യകാലഘട്ടത്തിൽ വെളുത്തവർക്കുമാത്രം നിർബന്ധിത വിദ്യാഭ്യാസം അനുശാസിക്കുന്ന വിദ്യാഭ്യാസ പദ്ധതികളാണ് നമീബിയയിൽ നടപ്പിലാക്കിയിരുന്നത്.
ഇക്കാരണത്താൽ ഈ കാലഘട്ടത്തിൽ ആഫ്രിക്കൻ വംശജർക്കിടയിൽ നിരക്ഷരതയുടെ തോത് വളരെ കൂടുതലായിരുന്നു.
1958-ലാണ് നമീബിയയിൽ ഒരു കറുത്ത വംശജന് ഹൈസ്കൂൾ ഡിപ്ലോമ ലഭിക്കുന്നത്.
1980 വരെ നമീബിയയിൽ കറുത്തവർക്ക് ഉന്നതവിദ്യാഭ്യാസം നിഷേധിക്കപ്പെട്ടിരുന്നു.
സ്വാതന്ത്ര്യാനന്തരം നിലവിൽവന്ന ഭരണകൂടം വർഗ-വർണഭേദമില്ലാതെ സമൂഹത്തിലെ എല്ലാ ജനവിഭാഗങ്ങൾക്കും വിദ്യാഭ്യാസം ലഭ്യമാക്കുന്നതിനുള്ള പദ്ധതികൾ ആവിഷ്കരിച്ചു നടപ്പിലാക്കിവരുന്നു.
ഇപ്പോൾ നമീബിയയിലെ സ്റ്റേറ്റ് സ്കൂളുകളെല്ലാം സൗജന്യവിദ്യാഭ്യാസം പ്രദാനം ചെയ്യുന്നു.
നമീബിയ സർവകലാശാലയാണ് രാജ്യത്തെ ഉന്നത വിദ്യാഭ്യാസ കേന്ദ്രം.
പ്രധാനമായും കയറ്റുമതിയെ കേന്ദ്രീകരിച്ചുള്ള ഒരു സമ്പദ്ഘടനയാണ് നമീബിയയുടേത്.
ഖനനവും മത്സ്യബന്ധനവും നമീബിയൻ മരുഭൂമി
ഖനനവും മത്സ്യബന്ധനവും നമീബിയൻ സമ്പദ്ഘടനയ്ക്ക് ശക്തമായ അടിത്തറ സൃഷ്ടിക്കുന്നു.
രാജ്യത്തെ പ്രധാന സാമ്പത്തിക പ്രവർത്തനങ്ങളിൽ ഖനനത്തിനാണ് പ്രഥമസ്ഥാനം.
മത്സ്യബന്ധനം രണ്ടാംസ്ഥാനത്ത്.
വജ്രം , യുറേനിയം , ചെമ്പ് , ലെഡ്ഡ്, സിങ്ക് എന്നിവയാണ് വ്യാവസായികാടിസ്ഥാനത്തിൽ ഖനനം ചെയ്യപ്പെടുന്ന പ്രധാന ഖനിജങ്ങൾ.
രാജ്യത്തിന്റെ മൊത്തം പ്രതിശീർഷ വരുമാനത്തിന്റെ 25 ശതമാനത്തിലധികം ഖനനവ്യവസായത്തിൽ നിന്നു ലഭിക്കുന്നു.
പരമ്പരാഗത ധനാഗമമാർഗങ്ങളിൽ കൃഷിക്കും കന്നുകാലി വളർത്തിലിനുമാണ് പ്രാമുഖ്യം.
നമീബിയയിലെ കർഷകരിൽ ഭൂരിഭാഗവും നിത്യോപയോഗത്തിനാവശ്യമായ ഭക്ഷ്യധാന്യങ്ങൾ മാത്രം ഉത്പാദിപ്പിക്കുന്ന കൃഷിരീതിയാണ് അവലംബിച്ചുകാണുന്നത്.
ചോളം , മില്ലെറ്റ്, പച്ചക്കറികൾ എന്നിവ മുഖ്യവിളകളിൽപ്പെടുന്നു.
കൃഷിക്കൊപ്പം കന്നുകാലി വളർത്തലും വ്യാപകമായിട്ടുണ്ട്.
നമീബിയയുടെ കാലിസമ്പത്തിൽ കന്നുകാലികളും ചെമ്മരിയാടുകളുമാണ് കൂടുതൽ.
കയറ്റുമതിയും ഇറക്കുമതിയും നമീബിയയിലെ മരുഭൂമി
രാജ്യത്തിന്റെ വിദേശനാണയ വരുമാനത്തിൽ 75 ശതമാനവും ഖനിജങ്ങളുടെ കയറ്റുമതിയിൽനിന്നു ലഭിക്കുന്നു.
വജ്രം , യുറേനിയം ഓക്സൈഡ്, ചെമ്പ് , ലെഡ്ഡ്, സിങ്ക് എന്നിവയാണ് പ്രധാനമായും കയറ്റുമതി ചെയ്യുന്ന ഖനിജങ്ങൾ.
കയറ്റുമതി ചെയ്യുന്ന വജ്രത്തിന്റെ നല്ലൊരു ശതമാനവും ആഭരണനിർമ്മാണത്തിനാണ് ഉപയോഗിക്കുന്നത്.
ഇറക്കുമതി വിഭാഗങ്ങളിൽ ഗോതമ്പ്, സംസ്കരിച്ച ആഹാര പദാർഥങ്ങൾ തുടങ്ങിയവ ഉൾപ്പെടുന്നു.
ദക്ഷിണാഫ്രിക്കയിൽനിന്ന് നമീബിയ വൻതോതിൽ വൈദ്യുതിയും വിലയ്ക്കു വാങ്ങുന്നുണ്ട്.
ദക്ഷിണാഫ്രിക്ക, ജപ്പാൻ , അമേരിക്ക .
ബ്രിട്ടൻ എന്നീ രാജ്യങ്ങളുമായാണ് നമീബിയ വിദേശവാണിജ്യത്തിൽ ഏർപ്പെട്ടിരിക്കുന്നത്.
ഐക്യരാഷ്ട്ര സംഘടന , ഡബ്ലിയു.
ടി.ഒ., കോമൺവെൽത്ത്, ആഫ്രിക്കൻ യൂണിയൻ , ആഫ്രിക്കൻ ഡവലപ്മെന്റ് ബാങ്ക് തുടങ്ങിയ അന്തർദേശീയ സംഘടനകളിൽ അംഗം കൂടിയാണ് നമീബിയ.
വാൽവിസ്ബേ ആണ് നമീബിയയിലെ മുഖ്യതുറമുഖം.
നമീബിയൻ വിദേശവാണിജ്യത്തിന്റെയും മത്സ്യവ്യവസായത്തിന്റെയും സിരാകേന്ദ്രവും വാൽവിസ്ബേ തന്നെ.
നമീബിയയുടെ നിയന്ത്രണത്തിലുള്ള ലുഡറിസ്റ്റ് തുറമുഖം അവികസിതമാണ്.
രാജ്യത്തെ നഗരങ്ങൾ തമ്മിലും ദക്ഷിണാഫ്രിക്കയുമായും ബന്ധിപ്പിക്കുന്ന നമീബിയൻ റെയിൽ ശൃംഖലയ്ക്ക് 2,330 കി.
ദൈർഘ്യമുണ്ട്.
വിന്ധോക്കാണ് അന്താരാഷ്ട്ര വിമാനത്താവളം.
ഭരണകൂടം നമീബിയൻ ഗവണ്മെന്റിന്റെ ആസ്ഥാനം
1990-ൽ നിലവിൽ വന്ന ഭരണഘടന അനുസരിച്ചാണ് റിപ്പബ്ലിക്കിന്റെ ഭരണം നിർവഹിക്കപ്പെടുന്നത്.
അതു പ്രകാരം പ്രസിഡൻഷ്യൽ രീതിയിലധിഷ്ഠിതമായ പ്രാതിനിധ്യജനാധിപത്യ ഭരണ സംവിധാനമാണ് സ്വീകരിക്കപ്പെട്ടിട്ടുള്ളത്.
രാഷ്ട്രത്തിന്റെ അധികാരം ഭരണനിർവാഹകസമിതി നിയമനിർമ്മാണസഭ നീതിന്യായ ഭരണസമിതി
എന്നിങ്ങനെ മൂന്നായി വിഭജിച്ചിരിക്കുന്നു.
ഭരണനിർവാഹകമിതി
റിപ്പബ്ലിക്കിന്റെ ഭരണനിർവാഹകാധികാരം പ്രസിഡന്റിൽ നിക്ഷിപ്തമാണ്.
ഭൂരിപക്ഷം കിട്ടുന്ന രാഷ്ട്രീയ കക്ഷിയുടെ പ്രതിനിധികളെ ചേർത്ത് പ്രസിഡന്റ് മന്ത്രിസഭയുണ്ടാക്കുന്നു.
പ്രധാനമന്ത്രിയും മറ്റു മന്ത്രിമാരും അടങ്ങുന്ന മന്ത്രിസഭയെ നിയമിക്കുന്നത് പ്രസിഡന്റാണ്.
പ്രസിഡന്റ് രാഷ്ട്രത്തിന്റെയും ഗവൺമെന്റിന്റെയും തലവനാണ്.
അഞ്ച് വർഷമാണ് ഗവൺമെന്റിന്റെ കാലാവധി.
നിയമനിർമ്മാണ അധികാരങ്ങൾ ദേശീയ അസംബ്ലി, ദേശീയ കൗൺസിൽ എന്നീ ദ്വിമണ്ഡലങ്ങൾ ഉൾപ്പെട്ട പാർലമെന്റിൽ നിക്ഷിപ്തമാണ്.
78 അംഗങ്ങളാണ് ദേശീയ അസംബ്ലിയുടെ അംഗസംഖ്യ.
ഇതിൽ 72 പേർ ആനുപാതിക പ്രാതിനിധ്യത്തിലൂടെയും ആറു പേർ വിവിധ മേഖലകളിലെ മികവിന്റെ അടിസ്ഥാനത്തിലും നിയമിക്കപ്പെടുന്നു.
26 അംഗങ്ങളുള്ള ദേശീയ കൗൺസിലിന്റെ കാലാവധി ആറ് വർഷമാണ്.
ദേശീയ കൗൺസിലേക്ക് രാജ്യത്തെ 13 പ്രവിശ്യകൾ ഓരോന്നും രണ്ടംഗങ്ങളെ വീതം തെരഞ്ഞെടുക്കുന്നു.
ഭരണസൗകര്യാർഥം 13 പ്രവിശ്യകൾക്കു കീഴിൽ 102 മണ്ഡലങ്ങളായി നമീബിയയെ വിഭജിച്ചിട്ടുണ്ട്.
അൻപതുകളിൽ നമീബിയൻ തൊഴിലാളികൾ ദക്ഷിണാഫ്രിക്കയിലെ വർണവിവേചന സർക്കാരിന്റെ കരിനിയമങ്ങൾക്കെതിരെ പ്രക്ഷോഭം സംഘടിപ്പിക്കുന്നതിലൂടെയാണ് രാഷ്ട്രീയ പ്രസ്ഥാനങ്ങൾ രൂപംകൊണ്ടത്.
നമീബിയയിലെ രാഷ്ട്രീയ പ്രക്രിയയിൽ വിവിധ രാഷ്ട്രീയ കക്ഷികൾ സജീവമായ പങ്കുവഹിച്ചിട്ടുണ്ട്.
സൗത്ത് വെസ്റ്റ് ആഫ്രിക്ക പീപ്പിൾസ് ഓർഗനൈസേഷൻ കോൺഗ്രസ്സ് ഒഫ് ഡെമോക്രാറ്റ്സ്, ഡെമോക്രാറ്റിക് ടേൺഹാൾ അലയൻസ്, ഡെമോക്രാറ്റിക് ഫ്രണ്ട് തുടങ്ങിയവയാണ് പ്രധാന രാഷ്ട്രീയ കക്ഷികൾ.
നീതിന്യായ ഭരണസമിതി
റോമൻ-ഡച്ച് നിയമസംഹിതകളുടെയും രാജ്യത്തെ പരമ്പരാഗത നിയമാവലിയുടെയും അടിസ്ഥാനത്തിലാണ് നീതി നിർവഹണം നടത്തുന്നത്.
സ്വതന്ത്രമായി വർത്തിക്കുന്ന ഒരു നീതിന്യായ ഭരണസംവിധാനം ഭരണഘടനയിൽ വ്യവസ്ഥ ചെയ്തിട്ടുണ്ട്.
സുപ്രീംകോടതി, ഹൈക്കോടതി , കീഴ്ക്കോടതി എന്നിവ അടങ്ങിയ ഒരു ത്രിതല നിയമസംവിധാനമാണ് ഇവിടെ നിലവിലുള്ളത്.
നമീബിയയിലെ തദ്ദേശീയർ പ്രധാനമായും സാൻ, നാമ, ദമാര എന്നീ വംശജരാണ്.
പോർച്ചുഗീസ് പര്യവേക്ഷകനായ ബർത്തിലോമിയോ ഡയസായിരുന്നു നമീബിയയിൽ എത്തിയ ആദ്യത്തെ യൂറോപ്യൻ (15-ആം നൂറ്റാണ്ട്).
യൂറോപ്യൻ അധിനിവേശം
മിഷനറി പ്രവർത്തനങ്ങൾക്കും വ്യാപാരാവശ്യങ്ങൾക്കുമായി ബ്രിട്ടൻ , ജർമനി എന്നിവിടങ്ങളിൽനിന്നും നിരവധി വിദേശികൾ തുടർന്ന് ഇവിടെ എത്തിയിരുന്നു.
1878-ൽ ബ്രിട്ടൻ വാൽവിസ് ബേ പ്രദേശം പിടിച്ചെടുത്തതോടെ യൂറോപ്യൻ സാമ്രാജ്യത്വത്തിന്റെ ഇരുണ്ട അധ്യായത്തിനു തുടക്കമായി, 1883-ൽ അഡോൾഫ് ലൂഡറിട്ട്സ് എന്ന ജർമൻകാരന്റെ ഉടമസ്ഥതയിലുള്ള വ്യാപാരക്കമ്പനി ഒരു പ്രാദേശിക ഗോത്രത്തലവനുമായി നടത്തിയ ഇടപാടുകളുടെ ഫലമായി വാൽവിസ്ബേ ഒഴിച്ചുള്ള തീരപ്രദേശങ്ങൾ കമ്പനിയുടെ നിയന്ത്രണത്തിൽ വന്നു.
1884-ൽ ബിസ്മാർക്കിന്റെ നേതൃത്വത്തിലുള്ള ജർമൻ ഗവൺമെന്റ് ഈ പ്രദേശത്തെ ഒരു ജർമൻ സംരക്ഷിതമേഖലയായി പ്രഖ്യാപിക്കുകയുണ്ടായി.
തങ്ങളുടെ സ്വാധീന മണ്ഡലം ക്രമേണ വിപുലപ്പെടുത്തിയ ജർമൻകാർ വാൽവിസ്ബേ ഒഴികെയുള്ള നമീബിയയിലെ എല്ലാ പ്രദേശങ്ങളും അധീനപ്പെടുത്തി.
ഹിറെറോ വർഗകൂട്ടക്കൊല
1904-ൽ ജർമൻ അധിനിവേശത്തിനെതിരെ കലാപത്തിനു മുതിർന്ന ഹിറെറോ (Herero) വർഗക്കാരെ ജർമൻസേന കൊന്നൊടുക്കി.
20-ആം നൂറ്റാണ്ടിലെ ആദ്യത്തെ വംശഹത്യ എന്ന് വിശേഷിക്കപ്പെട്ട ഹിറെറോ കൂട്ടക്കൊലയിൽ ഏതാണ്ട് 80,000 പേർ വധിക്കപ്പെട്ടു എന്നാണു കരുതപ്പെടുന്നത് (2004-ൽ 100 വർഷങ്ങൾക്കുമുമ്പ് നടന്ന ഈ വംശഹത്യയിൽ ജർമനി ഖേദം പ്രകടിപ്പിക്കുകയും നമീബിയയോട് ഔദ്യോഗികമായി മാപ്പുപറയുകയും ചെയ്തു).
ഒന്നാം ലോകയുദ്ധത്തിൽ സഖ്യകക്ഷികൾക്കുവേണ്ടി പൊരുതിയ ദക്ഷിണാഫ്രിക്കൻ സേന നമീബിയ അധീനപ്പെടുത്തിയതോടെ നമീബിയയിലെ ജർമൻ ഭരണം അവസാനിച്ചു (1915).
യുദ്ധാനന്തരം നമീബിയയിൽ ഭരണം നിർവഹിക്കാനുള്ള മാൻഡേറ്റ് ലീഗ് ഒഫ് നേഷൻസ് ദക്ഷിണാഫ്രിക്കയ്ക്കു നൽകി (മുൻ ജർമൻ കോളനികളുടെ ഭരണം നിർവഹിക്കുവാനായി അംഗരാഷ്ട്രങ്ങൾക്കു ലീഗ് നൽകിയ അധികാരത്തെയാണ് മാൻഡേറ്റ് എന്ന് വിശേഷിപ്പിക്കുന്നത്).
സ്വാതന്ത്ര്യത്തിനായി സയുധപോരാട്ടം
ലീഗ് പിരിച്ചുവിട്ടശേഷം നിലവിൽവന്ന ഐക്യരാഷ്ട്രസഭയെ അംഗീകരിക്കുവാൻ വിസമ്മതിച്ച ദക്ഷിണാഫ്രിക്ക, നമീബിയയെ ഐക്യരാഷ്ട്രസഭയ്ക്കു കൈമാറാൻ തയ്യാറായില്ല.
1966-ൽ ദക്ഷിണാഫ്രിക്കയ്ക്കു നൽകിയ ലീഗ് മാൻഡേറ്റ് റദ്ദാക്കിയ ഐക്യരാഷ്ട്രസഭ നമീബിയയിൽനിന്നും ഉടനടി പിന്മാറണമെന്ന് ആ രാജ്യത്തോടു ആവശ്യപ്പെട്ടു.
എന്നാൽ ഐക്യരാഷ്ട്രസഭയ്ക്കെതിരെ നിഷേധാത്മക നിലപാട് സ്വീകരിച്ച ദക്ഷിണാഫ്രിക്കൻ സർക്കാർ നമീബിയയുടെ ഭരണച്ചുമതല ഏൽക്കുകയും അവിടെ അപാർതീഡ് നിയമങ്ങൾ പ്രാബല്യത്തിൽ വരുത്തുകയും ചെയ്തു.
ഈ സാഹചര്യത്തിലാണ് നമീബിയയിലെ സ്വാപോ (സൗത്ത് വെസ്റ്റ് ആഫ്രിക്ക പീപ്പിൾസ് ഓർഗനൈസേഷൻ) എന്ന സംഘടന നമീബിയൻ സ്വാതന്ത്ര്യത്തിനായി സായുധ പോരാട്ടം ആരംഭിക്കുന്നത്.